Na temelju članka 48. stavak 4. Zakona o predškolskom odgoju i obrazovanju („Narodne novine“ broj 10/97, 107/07, 94/13. i 98/19), članka 4. Statuta Dječjeg vrtića KOŠUTICA Ferdinandovac (KLASA: 601-02/14-01/18, URBROJ: 2137/15-68-14-1 od 6. listopada 2014.) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 38. sjednici održanoj 16. studenog 2020. donijelo je

**O D L U K U**

**o dopunama Odluke o mjerilima za plaćanje usluga**

**Dječjeg vrtića KOŠUTICA Ferdinandovac**

Članak 1.

 U Odluci o mjerilima za plaćanje usluga Dječjeg vrtića KOŠUTICA Ferdinandovac (KLASA: KLASA: 021-05/17-01/50, URBROJ: 2137/15-17-1 od 14. rujna 2017. i dopune KLASA: 601-02/20-01/02, URBROJ: 2137/15-01-20-2 od 16. travnja 2020.), u članku 1., iza stavka 1. dodaje se stavak 2. koji glasi:

 „Ovom Odlukom određuju se i kriteriji te iznos cijene posebnih programa koje Vrtić provodi temeljem suglasnosti ministarstva nadležnog za poslove predškolskog odgoja i obrazovanja.“.

Članak 2.

 Iza članka 2a., dodaje se članak 2b. koji glasi:

 „Roditelji/skrbnici djeteta upisanog u redovni program Vrtića, a čije je dijete upisano i u neki od posebnih programa koji se izvode u Vrtiću temeljem suglasnosti ministarstva nadležnog za poslove predškolskog odgoja i obrazovanja, pored iznosa iz članka 2. ove Odluke plaćaju dodatno i cijenu posebnih programa kako slijedi:

 - 100,00 kuna mjesečno po djetetu za Kraći program ranog učenja engleskog jezika,

 - 60,00 kuna mjesečno po djetetu za Etno-tradicijski program.

 Upis u programe iz stavka 1. ovog članka dobrovoljan je, a vrši se temeljem posebnog ugovora između Vrtića i roditelja/skrbnika djeteta.

 Cijena posebnih programa iz stavka 1. ovog članka naplaćuje se samo za mjesece u kojima je održan posebni program.

 Izostanak djeteta sa jednog ili više sati posebnog programa iz stavka 1. ovog članka ne utječe na mjesečnu cijenu posebnog programa koji je roditelj/skrbnik dužan platiti.

 Roditelj/skrbnik djeteta može podnijeti zahtjev za ispis djeteta iz posebnog programa iz stavka 1. ovog članka s time da ispis proizvodi pravni učinak od početka mjeseca koji slijedi mjesecu podnošenja zahtjeva za ispis.“.

Članak 3.

 Ova Odluka stupa na snagu prvog dana od dana donošenja, a objavit će se na mrežnim stranicama Općine Ferdinandovac i oglasnoj ploči Dječjeg vrtića Košutica Ferdinandovac.

OPĆINSKO VIJEĆE OPĆINE FERDINANDOVAC

KLASA: 601-02/20-01/02

URBROJ: 2137/15-01-20-4

Ferdinandovac, 16. studenog 2020.

 PREDSJEDNIK:

 **Milan Kolar**